lflage/wiki-talks huggingface dataset:
Sgwrs Nodyn:Hanes Cymru

message: Diolch am ailwampio'r nodiadau, Rhys, ond rhaid i mi ddweud na fedraf gytuno o gwbl ag un newid yma, sef rhoi'r ddelwedd o'r "Fathodyn Brenhinol" nawddoglyd yn lle'r Ddraig Goch. Mae hyn yn fathodyn gyda phwrpas gwleidyddol amlwg a roddwyd gan Frenhines/llywodraeth y DU i gael ei defnyddio gan Lywodraeth y Cynulliad. Yn fy marn i dydy o ddim yn cynrychioli Hanes Cymru ac yn wir baswn i'n deud fod nifer o Gymry gwladgarol yn ei gweld fel arwyddlun gwrthun a chwbl annerbyniol oherwydd y modd nawddoglyd ac israddol y mae'n dangos Cymru, yn enwedig gyda'r goron anferth, symbolau yr Alban, Lloegr ac Iwerddon(!!!) yn ei amgylchynu, ac arfbais y "Tywysog Cymru" Seisnig yn ei chanol. Hoffwn gynnig newid hyn a chael y Ddraig yn ôl; symbol Cymru ers y cychwyn cyntaf. Oes gan rywun arall farn am hyn? Anatiomaros 16:53, 18 Mehefin 2009 (UTC)
replies: text: Cytuno. Mae'n symbol brenhinol yn hytrach na symbol o Gymru. Rhion 17:56, 18 Mehefin 2009 (UTC)
replies: text: :Sori! y rheswm oedd bod gan gwybodlen Cymru (ar erthygl Cymraeg) yr un llun o'r ddraig ac felly edrychais ar gwybodlen hanes Cymru ar y wicipedia Saesneg i weld os oedd yna lun gwahanol a dyna oedd y llun -(edrychwch ar en:History of Wales). Hwyl, Rhys Thomas 20:00, 18 Mehefin 2009 (UTC)
replies: text: ::Efallai bydd hwn ychydig yn well! Mae hollol lan i chi- fi'n just yn meddwl bod ychydig o amrywiaeth yn neis! Rhys Thomas 20:08, 18 Mehefin 2009 (UTC)
replies: text: :::Mae hynny'n well o lawer, Rhys. Diolch. Roeddwn i'n meddwl tybed oedd o'n dod o'r nodyn ar 'en:' - typical! Rhaid i mi geisio ei newid ar ein chwaer-wici hefyd, am y rhesymau uchod, h.y. bathodyn brenhinol newydd Llywodraeth y Cynulliad ydy o, llawn o symbolaeth wleidyddol amlwg, ac felly'n anaddas ac annerbyniol. Ho-hym, dyna ddadl arall i godi fan-na felly! Hwyl, Anatiomaros 20:24, 18 Mehefin 2009 (UTC)
replies: text: ::::Wedi newid o ar 'en:' hefyd. Coeliwch neu beidio, roedd rhyw anwybodusyn wedi mynd yno a newid nid yn unig y faner ond wedi rhoi'r nodyn ei hun yn y category "English history navigational boxes" a dan 'England' yn y categori arall yno!!! Dwi'n meddwl am adael nodyn bach iddo/iddi hefyd! (ar ôl cyfrif i gant...) Anatiomaros 20:41, 18 Mehefin 2009 (UTC)
replies: text: :::::Mae'n edrych yn well rwan (hynod debyg i un ni...!). Anatiomaros 21:27, 18 Mehefin 2009 (UTC)
thread_title: Delwedd addas
Sgwrs:Ffederasiwn Cenedlaethol Clybiau Ffermwyr Ifanc

message: Cyfraniad i'w groesawu, wrth gwrs, ond mae'r erthygl yn aneglur. "Mae'r Ffederasiwn yn cynnwys amryw o Glybiau Ffermwyr Ifanc (CFfI) ar draws Cymru a Lloegr.... Mae wedi tyfu i gynnwys dros 700 o glybiau yng Nghymru, Lloegr ac Iwerddon, a nifer mwy dramor. Nid yw'r ffederasiwn yn cynnwys clybiau yn yr Alban na Gogledd Iwerddon." Yn nes ymlaen: "...saith is-ranbarth o Gymru a Lloegr, ac ar y cyd maen't yn ffurfio Ffederasiwn Cenedlaethol Clybiau Ffermwyr Ifanc." Felly, sut mae clybiau (Gweriniaeth) Iwerddon yn ffitio i mewn i'r drefn yma, heb sôn am y "nifer mwy tramor"? Mae hyn yn aneglur, a deud y lleiaf. Mae'n cyfeirio hefyd at y "saith is-ranbarth o Gymru a Lloegr", ond mewn gwirionedd mae hynny'n golygu fod Lloegr wedi'i rhannu yn chwe rhanbarth tra bod gan "rhanbarth" Cymru (typical!) ei ffederasiwn cenedlaethol ei hun o fewn y FfCCFfI, sef Clybiau Ffermwyr Ifanc Cymru. Mae'r erthygl fel y mae yn ddigon i ddrysu rhywun yn lân. Anatiomaros 16:58, 22 Mehefin 2009 (UTC)
replies: text: Roeddwn i'n drysu wrth drio cyfieithu'r erthgl felly dwi'm yn synnu fod pawb arall hefyd! Wedi tynnu'r pwt "dramor" allan ar ol edrych ar eu gwefan nhw i gadarnhau. Cytuno am y "rhanbarthau" hefyd, ond doeddwn i ddim yn gallu meddwl am air gwell i ddisgrifio nhw. Fuasai "Ardal" yn well? Thaf 18:16, 22 Mehefin 2009 (UTC)
replies: text: :Diolch am yr ymateb, Thaf. Dwi'n meddwl basa 'ardal' yn well, efallai, ond dwi dal heb ddeall lle mae Gweriniaeth Iwerddon yn ffitio i mewn... Anatiomaros 19:31, 22 Mehefin 2009 (UTC)

text: :Ah ie, dryswch rhwng 'Y DU' a 'Phrydain' gan bwybynnag sgwennodd y gwreiddiol budd debyg. Cymryd pethau'n ganiataol a peidio darllen yn gywir! Mi dynnai o o'na gan nad oedd cyfeiriad ato ar y wefan swyddogol. Thaf 07:37, 23 Mehefin 2009 (UTC)
thread_title: Tipyn o ddryswch yma
Sgwrs:Cwm Gwendraeth

message: Mynyddcerrig? Onid Mynydd-y-garreg wyt ti'n ei feddwl? edrych ar waelod yr erthygl hon a mi weli restr eitha cyflawn; gelli ddefnyddio'r rhestr yma fel sail i'r rhestr rwyt ti wedi cychwyn ei chwbwlhau. Diolch am dy gyfraniad.  Llywelyn2000 04:58, 23 Mehefin 2009 (UTC)
*Ydynt dau pentref!  Rhwng Drefach a Bancffosfelen mae Mynyddcerrig SN 508134.  Ger Cidweli mae Mynydd-y-garreg SN427081.
*Eto ydynt dau pentref 'Capel Seion', un ger Aberystwyth, un yng Nghwm Gwendraeth  .John M Brear (sgwrs) 21:37, 8 Ionawr 2013 (UTC)
replies: text: :Dw i wedi creu tudalen wahaniaethu ar gyfer Capel Seion.--Ben Bore (sgwrs) 09:58, 9 Ionawr 2013 (UTC)
thread_title: Mynyddcerrig
Sgwrs:Dylan Thomas

message: Fyddai rhywun yn gallu cael gwared o'r Saesneg sy'n mynnu sticio mas tu ol i ben 'rhen Dylan. Sain siwr pam mae e yna... Mawr ddiolch, Rhodri77 19:10, 29 Mehefin 2009 (UTC)
replies: text: Ar ôl arbrofi pum gwaith (!) mae'n iawn rwan. Ond pam fod y testun yn cael ei wthio i lawr sydd gwestiwn arall... Anatiomaros 19:26, 29 Mehefin 2009 (UTC)
replies: text: : Rhaid symud y testun reit i fynu i gwaelod y nodyn, ac yna mae'r gap ar dop yr erthygl yn diflannu! Hwyl, Rhys Thomas 21:13, 29 Mehefin 2009 (UTC)
replies: text: ::Diolch bobl! Edrych lot gwell nawr :-) Rhodri77 09:07, 30 Mehefin 2009 (UTC)

message: Ceir yma lawer o destun, ond 'sdim llawer o gyfeiriadau. Wrth sgimio erthygl en, ceir yno lawer o destun a llawer o gyfeiriadau. A fu rhywun yn cyfieithu heb gynnwys y cyfeiriadau, efallai? -- Xxglennxx (sgw. • cyf.) 16:37, 6 Hydref 2010 (UTC)
thread_title:  Cyfeiriadau 

message: Beth yw ystyr 'bardd deiliadon'? Mae hwn yn ymadrodd dieithr i mi? Lloffiwr (sgwrs) 11:21, 11 Mai 2014 (UTC)
replies: text: Wn i dim, camdeipio efallai. Pam na wnei di roi'r llun (File:Dylan Thomas photo.jpg) yn yr infobox? Wici Rhuthun 1 (sgwrs) 19:02, 11 Mai 2014 (UTC)
replies: text: :Nid o'r Comin mae'r llun yna'n dod. Yn ôl y dudalen sgwrs ar WPen o Getty Images y daw'r llun. Lloffiwr (sgwrs) 22:02, 14 Mai 2014 (UTC)
thread_title:  Bardd deiliadon 

message: Beth yw ffynhonnell y disgrifiad o fferm ei ewythr fel 'fferm laeth'? Roedd y rhan fwyaf o ffermydd bryd hynny yn cadw da godro, neu un fuwch 'no. Os mai 'fferm laeth' oedd hi, yna ydi hynny'n golygu eu bod yn cadw da godro a dyna hi? Lloffiwr (sgwrs) 14:53, 17 Mai 2014 (UTC)
thread_title:  Fferm laeth 

message: Mae golwg lletchwith braidd ar yr holl gyfenwau yn yr erthygl hon. Oni fyddai'n fwy naturiol cyfeirio at y bobl wrth eu henwau cyntaf neu eu henwau llawn? Lloffiwr (sgwrs) 19:03, 17 Mai 2014 (UTC)
replies: text: Cytuno'n llwyr; mae'n gweddu i'w gymeriad. Llywelyn2000 (sgwrs) 19:12, 17 Mai 2014 (UTC)
thread_title:  Defnyddio cyfenwau
Sgwrs Nodyn:Plaid Gomiwnyddol Prydain Fawr/meta/enwbyr

message: 'Plaid Gomiwnyddol Prydain' yw'r enw presennol ("CP of Britain", nid "Great Britain"). Anatiomaros 18:47, 30 Mehefin 2009 (UTC)
ON Oni bai fod hyn yn nodyn am yr hen CPGB a dorodd i fyny 20 mlynedd yn ôl? Neu oes gwahaniaeth? Anatiomaros 18:53, 30 Mehefin 2009 (UTC)
thread_title: Yr enw
Sgwrs Nodyn:Plaid Lloegr Newydd/meta/enwbyr

message: Diolch am greu'r nodiadau metalliw hyn, Thaf, ond beth yn union ydy "Plaid Lloegr Newydd" yn Saesneg? Dwi wedi trio'r enwau amlwg ar 'en:' ond heb gael hyd i unrhywbeth tebyg. Anatiomaros 18:49, 30 Mehefin 2009 (UTC)
thread_title: Plaid be?
Sgwrs:Caryl Lewis

message: Mae ei dyddiad geni ar daflen gan y Cyngor Llyfrau - gweler y ddolen allanol yng ngwaelod yr erthgl (Taflen Adnabod Awdur y Cyngor Llyfrau). Llywelyn2000 06:04, 2 Gorffennaf 2009 (UTC)
Sgwrs:Lladin Llafar

message: Diolch am gychwyn ar hyn, ond y term arferol am Vulgar Latin yn Gymraeg yw 'Lladin Llafar'. Dyma rai termau perthnasol eraill: 'Lladin Canol' (cf. Cymraeg Canol) = Medieval Latin; 'Lladin Clasurol' = Classical Latin; 'Lladin Isel' = Low Latin. A'r gorau - "Lladin Cŵn" = "Dog Latin"! Anatiomaros 16:10, 5 Gorffennaf 2009 (UTC)
replies: text: :Hi Anatiomaros. Diolch am adael i mi wybod am hyn. Newidia i'r erthygl i "Lladin llafar". Glanhawr 17:06, 5 Gorffennaf 2009 (UTC)
replies: text: ::Dwi wedi symud hyn i Lladin Llafar. Dyna'r ffurf arferol ('run fath yn achos 'Lladin Clasurol' ayyb; cf. Cymraeg Canol, Saesneg Canol). Anatiomaros 17:51, 5 Gorffennaf 2009 (UTC)
thread_title: Termau Cymraeg
Sgwrs:Dwyrain Anglia

message: Gweler Sgwrs:Oswy am enghreifftiau o'r ffurf Dwyrain Anglia ar y we. Sylwer hefyd fod tua hanner yr erthyglau ar y wicipediau eraill yn defnyddio'r gair am 'ddwyrain' yn eu hieithoedd nhw, yn lle east. e.e. Est-Anglie (Ffrangeg), Ànglia de l'Est (Catalaneg). Anatiomaros 14:39, 9 Gorffennaf 2009 (UTC)
thread_title: Yr enw Cymraeg
Sgwrs:Eurig Wyn

message: Oni ddylem gael tudalen wahaniaethu yma gan fod yna Eurig Wyn arall - yr awdur a'r bardd.: Gweler Eirug Wyn. Paul-L 11:36, 17 Gorffennaf 2009 (UTC)
replies: text: Diolch Paul. Wyddwn i ddim fod gwahaniaeth yn y sillafu!
thread_title: Untitled
Sgwrs:Ceidwad y Gannwyll

message: Dwi'n siwr mod i wedi gweld rhest neu gategori o holl operau roc Cymraeg; tybed ym mhle? Mae angen dolen i hwn.
replies: text: Mae rhestr o sioeau cerdd Cymraeg ar y dudalen Sioe gerdd. Hefyd mae yna gategori Sioeau cerdd er mai sioe cerdd Saesneg sydd yna'n bennaf. Gweler Categori:Sioeau cerdd - gobeithio fod hyn o rhyw fudd. Rhodri77 11:59, 17 Gorffennaf 2009 (UTC)
replies: text: :O.N. Er gwybodaeth hefyd, os oes gennych enw defnyddiwr a'ch bod eisiau llofnodi negeseuon rydych wedi gadael ar dudalennau sgwrs, defnyddiwch y symbol tilde (h.y. ~ ) bedair gwaith.
replies: text: :: Diolch yn fawr.... incognito!
thread_title: Untitled
Sgwrs:Cynan Llwyd

message: Dw i wedi gosod y nodyn ar yr erthygl ond efallai bod y person yma'n fwy adnabyddus na nifer sy'n bodoli'n barod ac yn haeddu erthygl.
Dyma'r ail dro i erthygl am y person hyn gael ei greu yma (dw i'n meddwl mai fi wnaeth ddileu'r llall!) - yr unig gynnwys pryd hynny oedd i ddweud bod Cynan Llwyd yn Gristion ac yn cŵl. 
Ers hynny dw i'n siwr i mi weld bod Cynan Llwyd unai'n gyflwynydd neu gyn gyflwynydd rhaglen teledu i blant ar S4C ond dw i ddim yn siwr pa un.  Hefyd efallai i mi ei glywed ar C2 a gyda slot byr ei hun a nid fel gwestai.  Petai'r defnyddiwr di-enw a greuodd yr erthgyl yn medru cadarnhau dw i'n meddwl ei fod werth ei gadw.
Fel arall, dyw bod yn aelod o'r grwpiau a nodwyd (sydd heb ryddhau dim albymau hyd y gwyddwn i) na bod yn perthyn i rhywun o bell ddim yn ddigon i haeddu erthygl.--Ben Bore 09:46, 20 Gorffennaf 2009 (UTC)
replies: text: Dyna pam roedd yr enw yn swnio'n gyfarwydd felly! Cytuno gant y cant â'r sylwadau uchod. Hefyd does dim cyfeiriadau o gwbl. A dyma'r ail dro i erthygl amdano gael ei chreu - gan yr un cyfranwr efallai? Dwi'n meddwl fod angen tipyn bach mwy yma i gyfiawnhau cael erthygl. Ond dyma'r broblem yn gyffredinol gyda "selebs" cyfoes honedig, bandiau llai ayyb. Mae 'na lawer ohonyn nhw - sawl cyflwynydd radio am awr neu ddwy yr wythnos sydd 'na yng ngwledydd Prydain, heb sôn am y byd, er enghraifft? - ac os ydym am agor y drws i bob wan jac ohonynt bydd rhaid i ni dderbyn pob math o bobl a phethau eraill hefyd. Anatiomaros 13:57, 20 Gorffennaf 2009 (UTC)
thread_title: Amlygrwydd
Sgwrs:Peter Pan (ffilm 1953)

message: Please change to :fr:Peter Pan (film, 1953) --Redf0x 10:58, 24 Gorffennaf 2009 (UTC)
replies: text: Done. Paul-L 11:20, 24 Gorffennaf 2009 (UTC)

text: This should be under :Categori:Ffilmiau animeiddiedig Americanaidd. 64.134.62.66 01:07, 12 Mai 2012 (UTC)
thread_title: Interwiki fr:
Sgwrs:Frederick, Tywysog Cymru

message: Beth yn union ydy "Frederic" yn fod i olygu? Frederick - neu Friedrich - oedd ei enw. Ai Cymreigiad ydy hyn i fod? Os ydy o, dydy o ddim yn gwneud synnwyr! Anatiomaros 13:09, 24 Gorffennaf 2009 (UTC)
thread_title: ''Vrederick''?
Sgwrs:Şalom

message: Mae'n ymddangos nad yw'r erthygl yn amheus: gweler y dolennau allanol a'r wybodaeth ar y wicis eraill. Os nad oes gwrthwynebiad mi wnai ddileu'r nodyn amheus.  Llywelyn2000 11:51, 30 Gorffennaf 2009 (UTC)
replies: text: Dwi wedi tynnu'r nodyn. Diolch i ti am y gwaith ar hyn. Tybed a gawn ni air o ddiolch gan y cyfranwr gwreiddiol hefyd, ar ôl iddo/iddi dympio testun a "gyfieithwyd"(?!) gan beiriant arnom ni gan ddisgwyl i ni wneud y gwaith o'i gywirio ayyb? Mae hyn yn digwydd yn rhy aml o lawer ac mae'n anheg arnom ni, yn enwedig os na fyddai'r erthygl yn debyg o gael ei chreu fel arall, h.y. o ddiddordeb ymylol. Anatiomaros 15:45, 30 Gorffennaf 2009 (UTC)

message: Cyfeiriaf y sylwadau hyn yn bennaf at y cyfranydd IP o ardal Ankara, Twrci. These remarks are primarily for the IP contributor from the Ankara area, Turkey.
You undid my previous edit and restored the red links for the founder, editor and publishing company. This is a small wikipedia with limited resources. Even on the English wikipedia those are red links! We have translated the article properly, using the en: article rather than the unintelligible Babelfish "translation" you gave us. With all due respect, we have far better things to do. I'm sure this needs writing about so it is known outside Turkey. Can I suggest you make a start by doing that on the English wikipedia and perhaps the French and German ones rather than expect our small team to sacrifice their time and energy for articles which are unlikely to be read? Thank you. Anatiomaros 21:14, 30 Gorffennaf 2009 (UTC)
thread_title:  Dolenni coch dibwrpas / Pointless red links
Sgwrs:Alpe d'Huez

message: Haia Thaf. Fedri di symlhau'r frawddeg hon, os gweli di'n dda:
Ymosododd yr enillydd cyntaf, Fausto Coppi, 6km o'r copa er mwyn disgyn y reidiwr Ffrangeg, Jean Robic.
Diolch.  Llywelyn2000 23:15, 30 Gorffennaf 2009 (UTC)
thread_title: Untitled

message: * http://www.ledicodutour.com/villes_etapes/villes_a/alpe_d_huez.htm
* http://www.velonews.com/images/details/10447.15776.f.jpg
* http://www.cyclefilm.com/marmotte.html
--Hazard-Bot (sgwrs) 01:55, 10 Mai 2012 (UTC)
Cwbwlhawyd. '''Defnyddiwr:John Jones''' (sgwrs) 19:01, 27 Gorffennaf 2012 (UTC)
thread_title:  Dolen wallus
Sgwrs:Arwyddion dwyieithog

message: Mae yna erthyglau da ar y pwnc yn y wici Eidaleg (yn arbennig) a Sbaeneg, y Sbaeneg i raddau helaeth yn gyfieithiad o'r Eidaleg rwy'n meddwl. Mi geisiaf gyfieithu fesul tipyn - oes rhywun yn gallu helpu? Rhion 11:31, 31 Gorffennaf 2009 (UTC)
replies: text: Mae'r un Ffrangeg yn dda hefyd. Dwi'n fodlon cyfieithu/addasu'r deunydd am Ogledd Affrica, i ddechrau. Gwell i mi beidio wneud hynny am rwan rhag ofn i ni gael "gwrthdaro golygyddol"! Anatiomaros 16:37, 31 Gorffennaf 2009 (UTC)

text: ON A Ffrainc hefyd. Anatiomaros 16:41, 31 Gorffennaf 2009 (UTC)
replies: text: : Diolch. Mi adawaf Ffrainc felly. Rhion 16:46, 31 Gorffennaf 2009 (UTC)
replies: text: :::Roeddwn i'n cael cymaint o flas ar chwilio ar fr: a gwefannau allanol am ddeunydd am Foroco fel dwi'n cael fy hun yn brin o amser heno, ond dwi'n gaddo gwneud tipyn o waith ar hyn fory, gobeithio. Anatiomaros 20:39, 31 Gorffennaf 2009 (UTC)

text: ::Mae http://www.freetranslation.com/ yn gwefan dda- mae'n cyfieithu Ffrangeg i'r Saesneg yn dda. Dyma esiampl o safon y cyfieithu.

text: ::En Irlande du Nord le bilinguisme n'est pas officiel. Deux langues sont reconnues comme langues régionales: l'irlandais et le scots. On trouve de la signalisation bilingue ou trilingue selon les circonstances et la volonté des autorités.

text: ::In Northern Ireland bilingualism is not official.  Two languages are recognized as regional languages: the Irishman and the scots.  One finds bilingual signalization or trilingue according to the circumstances and authority will.

text: ::Nid yw'n berffaith ond gobeithio bydd hyn yn helpu! Rhys Thomas 17:22, 31 Gorffennaf 2009 (UTC)
replies: text: :::Mae'n well o lawer na'r cyfieithiadau ar-lein i'r Gymraeg, beth bynnag! Ond mae'n haws cyfieithu'n syth o'r Ffrangeg na chyfieithu cyfieithiad i'r Saesneg sy'n llai na pherffaith. Anatiomaros 18:35, 31 Gorffennaf 2009 (UTC)

message: Drapia. Fedran ni gyfiawnhau'r enw lluosog yn y teitl? Dwi'n gobeithio! Mae'r Saesneg "Bilingual sign" yn swnio'n chwithig i mi fel y mae Arwydd ddwyieithog, hefyd.  Llywelyn2000 17:19, 31 Gorffennaf 2009 (UTC)
replies: text: Hmm, ie. Mae'r rhan fwyaf o'r ieithoedd eraill yn medru osgoi'r dewis trwy ddefnyddio Señalización neu gyffelyb. Rhion 17:30, 31 Gorffennaf 2009 (UTC)
replies: text: :"Signage" fyddai'r dewis gorau ar en: hefyd. 'Arwyddion' yw'r peth agosaf at hynny yn y Gymraeg, dwi'n meddwl. Anatiomaros 18:31, 31 Gorffennaf 2009 (UTC)
thread_title:  Arwydd ddwyieithog? 
Sgwrs:Sain Tathan

message: Beth ydy'r diweddaraf:
Bwriedir adeiladu academi filwrol yma, gan ddechrau yn 2009.
Ddechreuodd y gwaith?  Llywelyn2000 16:24, 1 Awst 2009 (UTC)
replies: text: Dim eto i bob golwg gweler yma Rhion 16:56, 1 Awst 2009 (UTC)
replies: text: :Diolch. Mi dria i gofio gwiro'r sefyllfa ar Ragfyr 31!  Llywelyn2000 16:59, 1 Awst 2009 (UTC)
thread_title: Untitled
Sgwrs:Eisteddfod Genedlaethol Cymru Meirion a'r Cyffiniau 2009

message: Lot o stwff da ar hwn yn baro ac yn siwr o fod yr erthygl mwya sylweddol am eisteddfod yn barod. Newuydd wylio cip o'r seremoni nawr a gweld byd y Profardd yn absenol. Ydy hyn yn ddigwyddiad unigryw sgwn i? Dim amser i sbio rwan. --Ben Bore 16:03, 3 Awst 2009 (UTC)
thread_title: Potential yr erthygl
Sgwrs:Yr Oesoedd Canol

message: Pam mae hon pictiwr yn yr erthygl? /CrossOfDalriada 19:07, 5 Awst 2009 (UTC)
replies: text: Cwestiwn da!  Llywelyn2000 22:27, 5 Awst 2009 (UTC)
replies: text: :Erthygl arall sydd angen ei hailwampio yn drylwyr - ond mae'n dasg anferth os am wneud cyfianwder â'r cyfnod ac ystyried cymaint o bethau sydd i'w crybwyll ym mhob maes, gwlad a rhanbarth - hanes, crefydd, llenyddiaeth, teyrnasoedd, athroniaeth, pensaerniaeth, celf ayyb. Be fedra'i ddeud am y llun ond - ia, hollol?! Anatiomaros 22:34, 5 Awst 2009 (UTC)

text: :Wedi rhoi map yn lle'r llun, am rwan... Anatiomaros 22:44, 5 Awst 2009 (UTC)

text: :Dyna gychwyn! Roedd gymaint o gywdel, i mi benderfnyu peidio a chychwyn heno!  Ond mi ymosodwn ar hon yn reit fuan.  Llywelyn2000 22:50, 5 Awst 2009 (UTC)
replies: text: ::Roedd yn anobeithiol o wael i ddechrau. Wnes i fymryn o waith arni hydoedd yn ôl - yn hwyr yn y dydd, fel arfer! - a'i gadael wedyn. Ond lle i ddechrau? Adrannau bychain ar bob maes efallai - braslun o hanes (phew - 1,000 mlynedd a channoedd o deyrnasoedd mewn 1,000 o eiriau!), adrannau ar gelf, hanes crefydd ac athroniaeth, llenyddiaeth, economi a masnach... Mae dyn yn tueddu i anghofio mor wael yw rhai o'n prif erthyglau am ein bod yn canolbwyntio ar bethau haws i'w sgwennu, yn naturiol (oes rhywun yn teimlo fel esbonio i'r byd a'r betws beth yn union ydy Athroniaeth, yn ei holl agweddau ac ym mhob cyfnod, er enghraifft?). Fesul donc...! Anatiomaros 23:06, 5 Awst 2009 (UTC)
replies: text: :::Alla i ddim siarad Cymraeg yn dda, wrth reswm... mae ddrwg gen i. Diolch yn fawr achos y atebion! /CrossOfDalriada 22:55, 6 Awst 2009 (UTC)
replies: text: ::::Croeso, a diolch am dynnu ein sylw at hyn. Yn sicr mae angen ei gwella - mae'n gwestiwn o gael yr amser i wneud popeth yr hoffem ei wneud. (You're welcome, and thanks for bringing this to our attention. It certainly needs improving - it's just a question of finding the time to do everything we'd like to do.). Anatiomaros 23:08, 6 Awst 2009 (UTC)
replies: text: :::::Diolch yn fawr. /CrossOfDalriada 19:04, 7 Awst 2009 (UTC)

message: Yr Oesoedd Canol sydd gan Geiriadur yr Academi yn gyntaf (3ydd yw y Caol Oesoedd). Felly hefyd Geiriadur y Brifysgol - nad yw'n ystyried y Canol Oesoedd o gwbwl. Cadw fel ag y mae felly, mwn. Llywelyn2000 (sgwrs) 08:29, 27 Mai 2016 (UTC)
thread_title:  Oesoedd Canol neu Ganol Oesoedd?
Sgwrs:Enseffalitis

message: Ga i awgrymu'n garedig Adam, dy fod yn symud yr erthygl hon i enw newydd, sef "Llid yr ymenydd"? Diolch. Llywelyn2000 22:57, 5 Awst 2009 (UTC)
replies: text: Wedi'i symud o Sgwrs Defnyddiwr:Llywelyn2000#Afiechyd:

text: O'm wybodaeth i, gall "llid yr ymennydd" hefyd olygu meningitis. Mae'r Gwyddoniadur Iechyd yn osgoi'r broblem hon trwy ddefnyddio enseffalitis a . . . meningitis. Nid ydw i'n arbenigwr yn y maes yma o bell ffordd, ac i gyd gallaf i weld o wefan y GIG yw eu bod yn defnyddio "llid" mewn enwau afiechydon sydd yn y Saesneg yn diweddau ag "-itis", h.y. afiechydon sy'n gysylltiedig ag inflammation: llid y pendics = appendicitis, llid y sinysau = sinusitis, ayyb. --Adam (Sgwrs) 22:58, 5 Awst 2009 (UTC)
thread_title:  Teitl yr erthygl
Sgwrs Nodyn:Ffurfiant y DU

message: Dwi wedi newid 'gwledydd cyfansoddiadol' (= S. "constituent countries") i 'gwledydd' yn syml. Dydy'r term Saesneg - un a fathwyd gan lywodraeth y DU yn ddiweddar iawn - ddim yn cyfieithu'n rhwydd i'r Gymraeg (mae 'gwledydd cyfansoddiadol' yn swnio fel constitutional countries!). Bu cryn ddadlau am y defnydd o'r term "swyddogol" yma ar y wici S. hefyd, a chredaf eu bod wedi mabwysiadu "countries of the United Kingdom" yn ei le fel enw'r erthygl (ar ôl dadl ffyrnig o hyd marathon!). Term y llywodraeth ydyw yn y bôn, a dydy o ddim yn cael ei ddefnyddio'n gyson gan y llywodraeth honno ei hun chwaith. Mae'r term "gwledydd y DU" yn un dadleuol hefyd. Dim problem yn achos Cymru, yr Alban a Lloegr (er bod rhai cenedlaetholwyr Prydeinig yn erbyn!), ond mae'r broblem yn codi o'r defnydd o'r gair "gwlad" i ddisgrifio Gogledd Iwerddon. Mae hynny'n gwbl annerbyniol gan y Gweriniaethwyr, wrth gwrs. Hyd yn oed yn swyddogol, 'talaith' yw GI o fewn y DU ac mae'n dipyn o sarhad ar y tair gwlad go iawn i weld eu bod o'r un statws â'r dalaith/diriogaeth honno. Hefyd, dydy mwyafrif llethol yr Unoliaethwyr ddim yn ystyried fod GI yn wlad chwaith - mae nhw isio bod yn rhan o'r DU, wrth gwrs. Be dwi'n trio esbonio ydy bod y term(au) yn dadleuol ac yn gallu cael eu gweld fel datganiad o farn wleidyddol. Anatiomaros 14:36, 9 Awst 2009 (UTC)
replies: text: Digon teg! ;o)  Rhodri77 14:59, 9 Awst 2009 (UTC)
replies: text: :Diolch, Rhodri. Esboniad hirwyntog efallai, ond dylet ti weld y miloedd (miliynau?!) o eiriau ar y pwnc drosodd ar en:! Anatiomaros 15:14, 9 Awst 2009 (UTC)
thread_title: Terminoleg
Sgwrs:Affganistan

message: Hoffwn gynnig ein bod yn newid enw'r erthygl a'r categorïau perthnasol o 'Afghanistan' (Saesneg) i 'Affganistan' (Cymraeg). 
Ceir enghreifftiau ar y we o'r ffurf Gymraeg 'Affganistan' gan BBC Cymru, Golwg360, S4C, ymgyrch dotcym, Llywodraeth Cymru ac eraill. Mae'n wir fod yr Atlas Cymraeg Newydd a Bwrdd yr Iaith Gymraeg wedi dewis y ffurf Saesneg, am ryw ddirgel reswm neu'i gilydd, ond 'Affganistan' sy gan Geiriadur yr Academi. Dydy Geiriadur Prifysgol Cymru ddim yn cynnwys enwau gwledydd fel rheol, ond mae'n cofnodi'r gair 'Affganiad' (1846 yw'r enghraifft gynharaf). Diffiniad y gair gan GPC yw "Brodor o Affganistan".
Dyma Gymreigiad naturiol ac amlwg sydd wedi cael ei ddefnyddio ers blynyddoedd - dydy o ddim yn air a fathwyd yn ddiweddar - ac sy'n cael ei ddefnyddio ar y we gan rai o'n prif sefydliadau, yn cynnwys y tri phrif wasanaeth newyddion ar-lein (mae Golwg360 wedi ennill ei blwyf erbyn hyn), a'r llywodraeth ei hun. Gan hynny, os ydym am barchu'r Gymraeg ar y Wicipedia Cymraeg, dwi'n meddwl y dylem ni wneud yr un fath a chael y ffurf Gymraeg safonol 'Affganistan' yn lle'r ffurf Saesneg 'Afghanistan'. Hoffwn glywed barn pawb sydd â diddordeb mewn hyn fel bod gennym ni gofnod o'r rhesymau dros ein dewis, symud neu beidio. Anatiomaros 15:56, 11 Awst 2009 (UTC)
replies: text: Cytuno. Mae chwilio ar Google yn dod a llu o ganlyniadau yn defnyddio "Affganistan" yn y Gymraeg. Alla i ddim gweld beth yw dadl Bwrdd yr Iaith dros ddefnyddio 'Afghanistan'. Porius1 16:31, 11 Awst 2009 (UTC)
replies: text: : Cytuno. Mae'n debyg mai'r sillafiad brodorol افغانستان yw'r rheswm. Mae غ  yn cynrychioli sain tebyg i "r" Ffrangeg, sy'n cael ei drawslythrennu fel "gh" fel arfer. Ond gan nad yw'n rhan o'r wyddor Gymraeg, gwell fyddai "Affganistán" neu debyg.
replies: text: ::Does ge i ddim barn fy hun ar y mater, ond Afghanistan mae Golwg yn ei ddefnyddio (gweler y rhifyn cyfredol). Llywelyn2000 17:58, 20 Awst 2009 (UTC)
thread_title: Safoni'r enw